Public procurement notice: Modification Of A Contract/Concession During Its Term
Published: 2018-01-06
Buyer: Rigspolitiet v/ Center for Beredskabskommunikation
Country: DK
Contract type: Services
CPV classification: 64210000 | 72317000: Data storage services | 72318000: Data transmission services

Technical requirements: Økonomistyrelsen (senere ændret til Rigspolitiet v/ Center for Beredskabskommunikation; herefter Rigspolitiet) indgik i juni 2007 kontrakt om tilslutning til og brug af et landsdækkende radiobaseret telekommunikationsnet (herefter benævnt "SINE"). Kontrakten blev tildelt Dansk Beredskabskommunikation A/S, jf. bekendtgørelse om indgåede kontrakter 2007/S 132-161732. Forud for tildelingen af kontrakten blev der offentliggjort en udbudsbekendtgørelse i Den Europæiske Unions Tidende samt gennemført en fuld udbudsproces.
Nærværende ændring vedrører et tillæg til SINE-kontrakten vedrørende fjernprogrammering af de terminaler, der anvendes i SINE-nettet.
Kontraktens værdi (inden ændringerne) nedenfor under pkt. VII.2.3) er opgjort på grundlag af prissætningen i det vindende tilbud og under anvendelse af de mængdeangivelser og vægte, der var indeholdt i de beskrivende dokumenter til brug for tilbudsevalueringen. Kontraktens værdi efter ændringerne, som angivet nedenfor under pkt. VII.2.3), er udtryk for denne værdi plus værdien af ændringen omfattet af nærværende bekendtgørelse om ændring. Der er således ikke taget højde for øvrige ændringer i opgørelsen af værdierne.
I relation til tillægget omtalt nedenfor har Rigspolitiet fulgt proceduren i Lov nr. 590 af 2. juni 2016 om Klagenævnet for Udbud § 4, jf. bekendtgørelse med henblik på frivillig forudgående gennemsigtighed 2017/S 228-476251. Dermed skal klager indgives til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, jf. Lov nr. 590 af 2. juni 2016 om Klagenævnet for Udbud § 7, stk. 3.
Rigspolitiet har indgået et tillæg til den ovenfor nævnte eksisterende kontrakt med Dansk Beredskabskommunikation A/S.
Kontrakten omhandler tilslutning til og brug af et landsdækkende radiobaseret telekommunikationsnet. I henhold til kontrakten tilbyder tjenesteyder en remote programmeringsservice, hvorved tjenesteyder forestår central opsætning i forbindelse med programmeringer af terminaler omfattet af kontrakten. Rigspolitiet ønsker, at beredskaberne får mulighed for selv at kunne foretage den centrale tekniske opsætning samt fjernprogrammering uden tjenesteyderens involvering. Rigspolitiet ønsker således at få stillet et tilsvarende programmeringsværktøj til rådighed af tjenesteyderen, hvormed beredskaberne kan administrere de løbende opdateringer og foretage ændringer i opsætningen i flere eller samtlige terminaler samtidig. Nærværende ændring vedrører således et tillæg til SINE-kontrakten vedrørende fjernprogrammering af de terminaler, der anvendes i SINE-nettet, således at tjenesteyderens programmeringsværktøj, Integrated Terminal Management (iTM) kan anvendes, samtidig med at Rigspolitiet modtager support og vedligeholdelse hertil.
Det forventes, at værdien af tillægget til kontrakten isoleret set vil udgøre ca. kr. 3.100.000, hvilket udgør mindre end 0,16 % af den oprindelige kontrakts værdi. Det bemærkes herved også, at ændringen indebærer, at der i mindre omfang er behov for tjenesteyderens bistand til programmering, hvorfor det vurderes, at kontraktens værdi samlet set ikke påvirkes.
Ændringen er omfattet af udbudslovens § 183, idet ændringen omfattet af tillægget ikke har kunnet forudses af en påpasselig ordregiver, idet dette fjernprogrammeringsværktøj ikke var tilgængeligt - i denne form - på tidspunktet for gennemførelsen af udbuddet, og idet ændringen udgør under 0,16 % af den oprindelige kontrakts værdi, samtidig med at kontraktens overordnede karakter ikke ændres som følge af tillægget.


Winner: Dansk Beredskabskommunikation A/S